rlitschk/wikidir huggingface dataset:
Donald I. MacAlpin (Domnall mac Ailpín; * üm 812 rüm; † 863) weer de König vun Schottland vun 858 bit 863. Donald folg sien Broder Kenneth I.. In sien korte Tiet as König geev he en Gesettbook rut, dat ünner den Naam Laws of Aedh bekannt is. In düsse Gesetten steiht ok schreven vun den Tanistry-Bruuk. Düsse Bruuk bedutt, dat de Nahfolger vun en König vun Schottland utsöcht warrt mank de öllsten un besten Mannslüde vun sien Sipp so lang, as de König noch leevt. Na düssen Bruuk is Donald sien Brodersöhn Konstantin I. as tokümstigen König vun Schottland utsöcht wurrn. Een kann hüdigendags nich mehr seggen, up wat vun Aart Donald 863 storven is. Dat warrt seggt, he weer ümkamen in en Slacht bi dat Dörp Scone in Perthshire. Man dat warrt ok vertellt, he weer ganz in'n Freden storven in sien Slott in Kinn Belachoir. Donald I. hett ok en Söhn harrt. Dat weer Giric, de vun 878 bit 889 tosomen mit Eochaid regeern dö. Donald I. is up dat Eiland Iona ünner de Eer bröcht. Monarchs of Scotland, by Stewart Ross, Lochar Publishing, Moffat UK; ISBN 0-948403-22-5 genealogie-mittelalter.de
Beyoncé Giselle Knowles (* 4. September 1981 in Houston, Texas, USA) is een US-amerikaansche Singersche. 1998 - Destiny's Child (Destiny's Child) 1999 - The Writing's on the Wall (Destiny's Child) 2001 - Survivor (Destiny's Child) 2003 - Dangerously in Love 2004 - Destiny Fulfilled (Destiny's Child) 2006 - B'Day 2008 - I Am... Sasha Fierce 2011 - 4 2013 - Beyoncé 2016 - Lemonade 2022 - Renaissance Category:Beyoncé. Mehr Biller, Videos oder Audiodateien to’t Thema gifft dat bi Wikimedia Commons. Offizelle Websteed Normdaten: GND: 129053813 (OGND, AKS) | LCCN: no00017294 | VIAF: 48766193 | Wikipedia-Personensöök
Dua Lipa (* 22. August 1995 in London, England, Vereenigt Königriek) is en britische Singersche. 2017 - Dua Lipa 2020 - Future Nostalgia Dua Lipa. Mehr Biller, Videos oder Audiodateien to’t Thema gifft dat bi Wikimedia Commons. Dua Lipa bi Discogs
Wehl betekent Wehl, Oort in de Gemeen Freenbeek in’n Landkreis Stood, Neddersassen, Wehl, Oortsdeel vun Badbern, Landkreis Ossenbrügge, Neddersassen, Wehl, nedderlandschen Naam för den Oort Wael in de Gemeen Deutekem, Provinz Gelderland, Wehl, en lütte Waterflach, Wehl, en Geföhlstostand, wo een dat gootgeiht. Wehl is de Familiennaam von Achim Wehl (1863–1930), düütschen Generaalmajor, Feodor von Wehl (1821–1890), düütschen Schriever, Fritz Wehl (1848–1925), düütschen Ünnernehmer un Politiker, Gertrud Wehl (1920–2015), düütsche Missionarin, Gertrud Wehl-Rosenfeld (1891–1976), düütsche Pianistin un Klaveerpädagogin, Michael Wehl (* 1990), düütschen Volleyballspeler, Roland Wehl (* 1957), düütschen Publizist. Kiek ok bi: Wel, Weel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Konstantin III. (Causantín mac Cuilén; † 997) weer König vun Schottland, bit he storven is. He weer de Söhn vun König Culen un en Vedder vun Kenneth II., de vör em König weer un vun Kenneth III., de nah em König wurrn is. Vunwegen dat he bloß so korte Tiet regeert hett, is man wenig över Konstantin sien Leven bekannt. Dat warrt seggt, he harr heiraat, man mehr kann een dor nich to seggen. Dat sütt ut, as wenn he keen Kinner harrt hett. Konstantin III. weer de föffte König vun Schottland achter'nanner, de an'e Siet bröcht wurrn is. genealogie-mittelalter.de (hoochdüütsch)
Sood (pl. Sööd) is een Bowark dat brukt ward, üm an deeper liggende Water to kamen. Hernomen ward dit Water too’n Drinken för de Minschen, ebenso as Drank för de Deirten. Fröher all hebbt de Minschen Löcker in der Eer graavt, üm an dat Water to kaamen, wat se denn mit een Ammer an’n Seel hoch treckt hefft. Jichenswann keem jüm woll de Infall, een hölten Kassen oder een muerten Ring üm dit Lock to stellen, wiel denn keen Minsch oder Deirt in dat Lock fallen köön. Öber ditt Bowark wöör denn wat lööter ok een hölten Stell opboot, wo’an dat Seel mit een Winn too’n Ammer hochtrecken fastmookt weer. Hüttodags ward mit gröötere Moschinen een Lock in’ne Eer boort, dor koomt ein Iesen- oder Plastikrohr rin un dat Water ward mit een Pump hochbrööcht. Anfungen sünd de Minschen woll all vör 8000 Johr, op disse Oort an Water to kamen, wat se nödig harrn.
Eurolang is ene lütte Narichtenagentur, de sik op dat Thema Spraakminnerheiten un natschonale Minnerheiten in de Europääsche Union kunzentreert hett. Anfungen hett dat mit Eurolang in dat Johr 2000. De Idee keem vun dat Europääsche Büro för minnerbruukte Spraken. Eurolang deit vör allen över europääsche Politik un över de Politik vun de Leedstaten vun de Europääsche Union berichten, de Inwark op de Minnerheiten hett. Eurolang will ok de Minnerheiten ünnerenanner beter vernetten un de Minnerheiten un de europääsche Administratschoon beter in Kuntakt bringen. Websteed vun Eurolang (engelsch)
Oscar „Ösi“ Camenzind (* 12. September 1971 in Gersau, Kanton Schwyz) is en ehmalger Radrennfohrer ut de Swiez. Camenzind wurr 1996 Profi, harr aber all vördem eenige Straatenrennen wunnen, as 1994 un 1995 tweemal die Hegiberg-Rundfohrt in Winterthur. 1997 wunn he dat Deelstreckenrennen Grand Prix Tell, keem in de Tour de Suisse up den tweeten Platz (achter Christophe Agnolutto) un wurr Swiezer Landsmeester up de Straat. Sien spoodriekst Johr weer 1998: Bi den Giro d’Italia keem he up den veerten Platz, wurr Straaten-Weltmeester in dat nedderlannsch Valkenburg. Wenige Daag later wunn he ok noch de Lombardei-Rundfohrt (vör Michael Boogerd]] un Felice Puttini. In dat Johr 2002 keem he bi dit Rennen noch mal up den darten Platz. Wegen disse Erfolge wurr he 1998 ok to’n Sportler vun dat Johr in Italien wählt. 2000 wunn he de Tour de Suisse mit en Vörsprung vun 14 Sekunnen up den Italiener Dario Frigo. 2001 wunn Camenzind den Klassiker Lüttich-Bastogne-Lüttich, een vun de fief Monumente vun den Radsport (vör Davide Rebellin, David Etxebarria Alkorta, Francesco Casagrande un annern). An‘n 22. Juli 2004 wurr Camenzind bi en Doping-Kontrolle positiv up EPO test. He hett denn up en Deelnahm an de Olympisch Sömmerspelen 2004 in Athen
Dat Europääsche Büro för minner bruukt Spraken weer een nichstaatliche Organisatschoon, de sik för Minnerheiten- un Regionalspraken in Europa insetten dee, wat na dat Büro 46 Millionen Minschen in Europa bedrepen deit. De Präsidentin weer de Irin Neasa Ní Chinnéide. Sien Sitt harr dat Büro in Dublin in Irland. En Informatschoonszentrum vun dat Büro weer in Brüssel. Grünnt worrn is dat Büro 1982. Dat Geld keem to’n groten Deel vun de Europääsche Union. Dat Büro dee mit dat Contact Bulletin ok een Tietschrift rutgeven un harr mit Eurolang ene lütte Narichtenagentur, de sik speziell mit de Minnerheitenspraken in Europa befaten deit. An'n 27. Januaarmaand 2010 hett de Verwaltensraad de Oplösen beslaten, wiel de Finanzeren vun solk een Organisatschoon nich passlich is för de Ümstänn opstunns. Welke Utwarken düsse Besloot op de Dochterorganisatschonen hett, de to'n Deel egen juristsche Personen sünd, is noch unklaar. Vörsitter vun den düütschen EBLUL-Aflegger is de Saterfrees Karl-Peter Schramm, de Oostfreesche Cornelia Nath sitt ook in den Vörstand. De in Düütschland bedrapenen Spraken sünd dat Däänsche, dat Noord- un Saterfreesche, dat Böversorbsche, dat Neddersorbsche, dat Romanes un dat Nedderdüütsche. Vörsitter vun den däänschen Aflegger is de düütsche Noordsleswiger Gösta Toft. Düütsch is de enzige bedrapene Spraak
Disse Artikel is man blots en Stubben. Du kannst Wikipedia helpen un em verbetern. Fleesch (n.) seggt’n allgemeen to al de weken Deel an’n Liev bi Minsch un Deert. Sünnerlich meent’n de Deel von Söögdeert, Vagels un Fisch, de de Minsch eten deit. Dorto hört: Musseln, Gnusch, Sehn un ok binnsiets Organen. Bi de Eetwoor ünnerdeelt’n ok jümmers na Oort un Öller vun de Deert: Schaapfleesch, Hamelfleesch, Lämmerfleesch, Swienfleesch, Höhnerfleesch, Hahntenfleesch, Kohfleesch, Kalverfleesch. Wieterhin ward in’e Köken veel Oorten vun wille Deerten trecht makt. Solang man weten deit, nümmt de Minsch dat Fleesch to sik, üm sik satt to maken. Fleesch. Mehr Biller, Videos oder Audiodateien to’t Thema gifft dat bi Wikimedia Commons.
Wolfgang Börnsen (* 26. April 1942 in Flensborg) is en düütschen Politiker vun de CDU. Na de Realschool hett Börnsen Mürger lehrt un de Högere Hannelsschool in Flensborg besöcht. He hett denn an de Pädagoogsche Hoochschool Kiel op Lehramt an de Realschool studeert. He hett denn ok en Stoot as Lehrer för Geschicht un Religion arbeidt. Wolfgang Börnsen is verheiradt, leevt in Bönstrup un hett veer Kinners. Börnsen güng 1967 in de CDU un 1977 ok in de Christlich-Demokraatsche Arbeitnehmerschop. He is siet 1987 Liddmaat in’n düütschen Bundsdag. Bet 1998 över de Landslist Sleswig-Holsteen un vun dor af an as Afornter ut’n Wahlkreis Flensborg-Sleswig. He is Vörsitter vun de Landsgrupp Sleswig-Holsteen un vun den Arbeidskrink Küst bi de CDU/CSU-Frakschoon. Siet November 2005 is he ok Baas bi den Frakschoonsarbeidskrink Kultur un Medien un kulturpolietsch Spreker bi de CDU/CSU-Frakschoon. Börnsen snackt ok Plattdüütsch. He is Baas bi de Noordangler Speeldeel un hett dat Book Plattdeutsch im Deutschen Bundestag schreven. Dat Book hannelt vun Börnsen sien Initiative, dat Plattdüütsche in de Europääsche Charta vun de Regional- un Minnerheitenspraken optonehmen. Börnsen hett dit Projekt vörandreven un ahn em un sien Insatz harrn se Plattdüütsch nich in de Charta opnahmen. Vorbild mit kleinen Fehlern
En Mürger,Mürker, Muurmann oder Murer is en Handwarker, de för dat Hoochtehn vun Muurn / Muern tostännig is. De Lehr to’n Mürger duurt in Düütschland dree Johr. Dorbi lehrt een ünner annern, en Huus nipp un nau na Plaan to boon, lehrt wat över’t Dämmen un dat de Hüüs nich fuchtig un klamm warrt, över de Egenschoppen vun de Bostoffen un över Sekerheit op’n Bau. Ok dat Fliesenleggen un Timmermannsarbieden kaamt bi dat Utbillen vör. Typische Warktüüch sünd de Murerkell, de Waterwaag, de Murersnoor un de Murerhamer.
Kenzaburō Ōe (japaansch: 大江 健三郎, Ōe Kenzaburō; * 31. Januar 1935 in Ōse, hüüd Oortsdeel vun Uchiko, Präfektur Ehime; † 3. März 2023) weer en japaansch Schriever. In sien Heimatland tellt he to de wichtigst Schrievers vun sien Generatschoon. 1994 wurr he mit den Nobelpries för Literatur uttekent. Kenzaburō Ōe wurr 1935 as dat fiefte vun söben Kinner in dat hüüd to Uchiko hören Dörp Ōse up Shikoku boren. De Gegen vun Ōse, besünners de dicht bi liggend Wald un de Gassen vun dat Dörp funnen Ingang in sien latere literarischen Schaffen. Af 1941 hett he dor de Grundschool besöcht. 1947 is he to de Ōse-Middellschool wesset un dree Johr later an de Uchiko-Böverschool vun de Präfektur Ehime fort. 1951 is he to de Matsuyama-Böverschool wesselt, wiel he mobbt wurrn weer. De Erlevnisse, de to den Schoolwessel führt harrn, hett Ōe in dat Vertellsels Reißt die Knospen ab … verarbeit. Wiels sien Böverschooltiet hett he japaansch Schriever as Ishikawa Jun, Kobayashi Hideo un annern leest; he hett eerste Gedichte un Upsätze in dat Schölerblatt Shōjō (japaansch: 掌上), an de he redaktschonell mitarbeiten dee, herutbrocht. 1953 truck Ōe nah Tokio um. He hett een Johr lang de Vörbereitensschool besöcht un hett
De Gosiute (engelsch: Goshute) weern een Indianerstamm ut de uto-aztekisch Spraakfamilie. Se leben in dat nöördliche Nevada un in Utah. Fröher weern dat mol 20.000 Lüde ween, man hüüt sünd blots noch 500 vun jem överbleven. Sie wohnen in eenfach Tipis un hebbt sück van lütt Deerten un Wildplanten (wild Ziepels, Wuddels un Kantüffel) ernährt. De Gosiute weern een van völ Numic snackenden Stammen, de mit de Bannock, Paiute, Shoshone und Ute verwandt weern und sück later henn ok mit de vermischt hemm. List van Indianer up de noordamerikaansche Kontinent.
German TV weer en Feernsehprogramm op Hoochdüütsch för Tokiekers in de USA un in Kanada, de an Düütsch oder Düütschland intresseert weren oder vun dor weren. Dat weer en 24-Stünnen-Programm, dat ARD, ZDF (je 40 %) un de Düütsche Welle (20 %) tohoop maakt hebbt. De Redakschoon un de Geschäftsföhrung seten in dat Huus vun DW-TV in Berlin. Op German TV kemen vör allen Narichten, Informatschonen, Sport, Programm för Kinners, Shows un verschedene Filme. Anfungen hett dat mit German TV in’n April 2002. Blangen de ganzen USA weer dat in Delen vun Kanada un Latienamerika över Satellit oder Kavel to sehn. Dat weer verslötelt un een müss en Abo hebben, dat een dat sehn kunn. Dat geev aver nich noog Lüüd mit Abo un de Senner hett sien Programm an’n 31. Dezember 2005 instellt. Dorför kummt siet den 1. Januar 2006 op densülven Programmplatz nu DW-TV vun de Düütsche Welle.
Aedh (warrt af un to ok Aed oder Aoth schreven; * 840; † 878) weer König vun Schottland vun 877 bit 878 un folg up sien Broder Konstantin I.. He weer noch nich lang up'n Throon, dor hett Giric em an'e Siet maakt, vunwegen dat he sik mit Aedh sien Brodersöhn Eochaid gegen em verswaren harr. Över Aedh sien Leven is wenig bekannt. He weer verheiraat, man mehr weert wi nich. Een vun sien Söhns weer Konstantin II., de in dat Johr 900 König vun Schottland wurrn is. Een annern vun sien Söhns weer Donald mac Aed. De is 908 König vun dat Königriek Strathclyde wurrn.
Guernsey [ˈgɜːnzɪ] (op Plattdüütsch ok Garnsee, franzöösch Guernesey) is de tweetgröttste vun de britischen Kanaleilannen. De Kanaleilannen sünd keen Deel vun dat Vereenigte Königriek, man as Kroonbesitt direkt de britische Kroon ünnerstellt. Dat is dormit ok nich Deel vun de Europääsche Union. Mit en poor annere lüttjere Eilannen billt Guernsey de Vogtei Guernsey. De Insel is temlich hügelig un hett welk Kliffküsten, besünners in Süden. Dat gifft vör allen Veehtucht un Goornbo. Ok de Tourismus is wichtig, vör allen kaamt de Lüüd wegen de schöne Natur. To de Vogtei hörrn neben de Hööftinsel Guernsey buterdem de Inseln Alderney, Sark, Herm, Jethou, Brecqhou, Burhou as ok anner lütt Eilannen un Klippen as de Hanois un de Casquets. De Insel Guernsey is 63,4 km² groot un dor leven 62.533 Inwahner (Stand 2015). De Vogtei insluutend Alderney, Herm un Jethou hett insgesamt 65.124 Inwahner. Websteed vun Guernsey (engelsch) Koordinaten:49° 27′ N, 2° 35′ W Landsdelen un Överseekuntreien vun dat Vereenigte Königriek un Kroonbesitt vun de britsche Kroon Landsdelen: England | Noordirland | Schottland | Wales | Britsche Överseekuntreien: Anguilla | Bermuda | Britsche Jumferninseln | Britsch Antarktis-Territorium | Britsch Territorium in’n Indischen Ozean | Falklandinseln | Gibraltar | Kaimaninseln | Montserrat | Pitcairninseln
Karl-Heinz Schnellinger (* 31. März 1939 in Düren; † 20. Mai 2024 in Mailand) weer en düütsch Footballspeler. De Afwehrspeler fung sien Loopbahn 1949 bi SG Düren 99 an un wessel 1958 to’n 1. FC Köln, wo he bit 1963 bleev. He weer een vun de eerst düütsch Spelers, de in’t Utland wesseln deen. He speel tonächst in de Saison 1963/64 bi AC Mantua un de Saison dorup bi AS Rom, bevör he 1965 to’n AC Mailand wesseln dee, wo he bit 1974 bleev. To’n Afsluss vun sien Loopbahn speel he bit 1975 doch noch een Saison in de Bundsliga för Tennis Borussia, deren Afstieg he aber ok nich verhinnern kunn. För de düütsch Natschonalmannschap hett he in de Johren 1958 bit 1971 insgesamt 47 Lännerspelen maakt, in de he een Door scheeten dee, dat weer dormals de Utgliek bi dat so nöömt Johrhunnertspeel bi de Footballweltmeesterschap 1970 in Mexiko gegen Italien, dat de Düütschen aber toletzt doch verloren hemm. He weer ok all 1958 1962 un 1966 bi Footballweltmeesterschapen dorbi ween. 1962 wurr he Footballer vun dat Johr in Düütschland. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
De 53. Biathlon-Weltmeesterschapen funnen van’n 6. bit 19. Februar 2023 in de Lotto Thüringen Arena am Rennsteig in dat düütsche Oberhof in’n Döringer Wald statt. Nah 2004 wurrn de Titelkämpe to’n tweeten Mal dor utdragen. De letzten Biathlon-Weltmeesterschapen in Düütschland geev dat 2012 in Ruhpolding. De Weltmeesterschapen weern eerstmals siet 1993 nich Deel vun den Biathlon-Weltcup. 2022 wurrrn wegen de Olympisch Winterspelen kien Biathlon-Weltmeesterschapen utdragen. De Landstadt Oberhof mit ca. 1.500 Inwahner liggt an’n Kamm vun den Döringer Wald up etwa 815 m ü. NHN un hörrt to den Landkreis Schmalkalden-Meiningen. Dat Stadion befinnd sück een Kilometer westlich vun den Oortskarn an’n Rennsteig. Oberhof is siet dat Entstahn vun den modernen Biathlonsport en vun de bedüüdenst Trainings- un Wettkampstandöörd in Düütschland. An’n Rennsteig wurr eerstmals 1958 en Scheetstand mit Asphaltbahn upricht. De hüdige Arena wurr van 1981 bit 1983 vun de Natschonale Volksarmee upbaut. Den eersten Weltcup in de Rennsteig-Arena geev dat in’n März 1984; siet 1991 finnd he regelmatig un siet 1999 jedes Johr Anfang Januar statt. 2004 wurrn eerstmals Biathlon-Weltmeesterschapen in Oberhof utdragen. För de Welttitelkämpe wurr de Wettkampanlaag eerstmals siet 2004 umfangriek umbaut un utwiet. Dorto hör dat Utwieden vun de Tribünenkapazität um 4.000 up 28.000 Besöker,
De Naskapi (ok Innu nömmt) sünd een Indianerstamm ut de Algonkin-Spraakgrupp in Québec, Kanada. Ehr Levensruum siet de eerste Kontakte mit de Europäers is Nunavik, Québec, un Labrador vun de Provinz Neefundland-un-Labrador. Hüüdtodag wohnen de ruch weg 700 Naskapi in Kawawachikamach, Québec. De anner Innu-Indianer wohnen in elf Dörper in Québec un in Labrador. In de Sömmermaanten hebbt se in Telten ut Barkenrinde wohnt un in'n Winter hebbt se ehr Telten mit Karibufellen övertrucken. De Dooden hebbt se in' Winter up Gerüsten un Bööm bestatt, in'n Sömmer keem de ünner de Eer. Dat Sellschopsystem weer patrilinear. Leven deen se meest van Fischfang, Jagd up Elk un Karibu un van Wildplanten, de se sammeln deen. De Hööftlinge van de Naskapi weern düchtig autoritär, so as seggt wurrd. List van Indianer up de noordamerikaansche Kontinent Naskapi. Mehr Biller, Videos oder Audiodateien to’t Thema gifft dat bi Wikimedia Commons. Naskapi Community Web Site Innu Bands in the Early 1880s Naskapi News
Dierk-Peter Merklinghaus (* 1945) is en ehmalger düütsch Brigadegeneral. Van 1970 bit 1973 weer he F-104-Pilot. 1991 weer he Luftwappenattaché bi de düütsch Botschop in Ankara, Törkie. Van 1. April 1993 bit 31. März 1995 weer he Kommodore vun dat Jagdgeschwader 71 in Wittmund. 1997, intüschen, Oberst, wurr Merklinghaus Chef vun den Staff vun de 4. Luftwappendivision, Auerk, wat he 1999 bleev. As Kommandeur vun dat Bundeswehrkommando USA un Kanada deen he vun Januar bit März 2004.
Holmfrid Olsson (* 20. Mai 1943 in Rörbäcksnäs, Dalarna, Sweden; † 27. Januar 2009) weer en sweedsch Biathlet. Olsson stamm ut de lütt Gemeend Rörbäcksnäs bi Malung-Sälenun sien Vereen weer Rörbäcksnäs Skytteförening. Bi den Weltmeesterschapen 1966 un 1967 wunn he jewiels mit de sweedsch 4×7,5 km Staffel de Bronzemedaille; beid Malen leep de Staffel in de Besetten Olle Petrusson, Tore Eriksson, Olsson un Sture Ohlin. In’n Eenzel verpass he 1966 as Veert knapp dat Podium, dat weer aber sien best Eenzelplatzeeren bi en internatschonal Grootereegnis. Ok bi de Olympisch Winterspelen 1968 in Grenoble hörr he to de sweedsch Staffel un wunn mit Olle Petrusson, Lars-Göran Arwidson un Tore Eriksson weer de Bronzemedaille. In dat Eenzelrennen harr he söss Scheetfehler un keem dormit up Platz 20. Bi de Olympischen Spielen 1972 hörr he weer to de sweedsch Olympiamannschap. In’t Eenzel keem he dorbi up Platz 21 un mit de Staffel up Platz 5 un bleev dormit ahn Medaille. Olsson is an’n 27. Januar 2009 in dat Öller vun 65 Johren storven. Holmfrid Olsson bi Olympedia.org (engelsch) Föreningar i Rörbäcksnäs (Sweedsch). Archiveert vun’n Original an’n 15. Februar 2009. Afropen an’n 28. Juni 2009.
De Innu (Nehilaw un Ilniw ‚Volk‘) oder Montagnais (franzöösch: ‚Bergbewohner‘) sünd en Grupp vun de First Nations in dat kanaadsch Québec un Labrador, de vör ca. 8.000 Johren in disse Region trucken sünd. De Innu bestaht eegntlich ut twee Stammesgruppen, den südlich un östlich, längs dat nördliche Ufer vun den Sankt-Lorenz-Golf, leven Montagnais as ok den wieder nördlich leven Naskapi (‚Volk jensiets vun den Horizont‘) (Innu un Iyiyiw). In den offiziellen Spraakgebruuk vun dat Department of Indian Affairs and Northern Development wurrn de südlichen und östlichen Gruppen immer noch as Montagnais betekent. Dat is en Indianerstamm ut de Algonkin-Spraakgrupp. Se wahnt in elf Dörper. Hüüdtodag gifft dat ruch weg 18.000 Innu, dorvan 15.000 in Québec. List van Indianer up de noordamerikaansche Kontinent
Burton „Burt“ Stephen Lancaster (* 2. November 1913 in New York; † 20. Oktober 1994 in Century City, Los Angeles) weer en US-amerikaansch Filmschauspeler un Filmproduzent. Lancaster wurr tonächst dör Western un Avendürerfilme as Der rote Korsar un Vera Cruz berühmt. In latere Johren wurr he to en internatschonalen Charakterdorsteller in Filmklassikern as Verdammt in alle Ewigkeit, Urteil von Nürnberg un Der Leopard. För sien Rull in Elmer Gantry (1960) wurr he mit den Oscar al Best Hööftdorsteller uttekent. Burt Lancaster wurr 1913 in New York as Söhn vun en Postangestellten boren. As Kind ehrder schmächtig, entwickel he wiels de Pubertät en stark Interesse an Sport un Athletik. Tosommen mit sien Früend Nick Cravat (1912–1994), den he mit 9 Johr kennen lehrt harr, hett he sück to en professionellen Akrobaten utbilld. Af 1932 hemm de beid Jöögdfrüenden ünner de Naam „Lang & Cravat“ Zirkusnummern upführt un weer ünner annern as Trapezkünstler un Hoochtauartisten to sehn. 1935 hett Lancaster sien Zirkuskollegin June Ernst heiraadt. De Ehe bleev ahn Kinner un wurr 1946 scheed. Wegen Besehren muss Lancaster sien Arbeit as Akrobat 1941 upgeeven. Bit 1942 hett he ünner annern as Verköper vun Fruenünnerwasch, in en Köhlschapfabrik as ok för en New
Quicksylver (vaken afkört QS) is ene schryfwyse voer de platduidske sprake, de den teel navolget, de olden Hanse-schryfwysen wêder uplêven te laten un darby alle dialecten under sik schriftspraaklyk lichte verstendlyk te maken. Kortvocalen sind altyd mid <a> (umlaut <e>),<e>, <i>, <o> (umlaut <ö>) un <u> (umlaut <ü>) beteked. De consonanten sind bloots twisken sylven dubbeld; exempel: swemmen, he swemt; de kat, de katten Ene endsündering is dat suffix -lyk, dat korten vocal heft, man lykers mid langen schrêven werd, wyldat traditie weer (as vandage noch by nêderlandisk -lijk). Principallyk gild, as in de nêderlandiske sprake or de Saß-schryfwyse, dat de langvocalen a, e un o in ene ôpen sylve eenmaal un in ene slôten sylve twys schrêven sind. Uetnômen sind bedoond up e-enden-wörde, desse hewet e dubbeld; exempel: de see, dat vee (afseen van he, se, te, we; eerste beide sind bloots mid sunderen nadruck dubbeld) Mee uetnômen sind wörde mid historisken *ai + i-umlaut – lued (ē3), desse sind as <ei> schrêven; exempel: klein, reise, seize Ook uetnômen is o- volged van -ld; exempel: old, volde, holden Wichtig: Anders as in nêderlandisk sind de vocalen in slôten sylve, de up -rd or -rn volged sind, eenmaal; exempel: word,
Disse Artikel is man blots en Stubben. Du kannst Wikipedia helpen un em verbetern. Monaco is en lüttet Förstendom, wat in’n Süüdwesten vun Europa an de Middellannsche See liggt. Dor leevt up bloß man 1,97 km² 32.796 Inwahners (Juli 2008). Naver is Frankriek, Italien is keen Naver, aver dat liggt ok nich wiet weg. De Hööftstadt is Monaco. Amtsspraak is Franzöösch. De gröttste anner Moderspraak is Italieensch. De Verfaten is demokraatsch. De Staatsform is en Parlamentaarsche Monarkie. Monaco La Condamine Monte Carlo Monaco is in dat 15. Johrhunnert unafhängig wurrn. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen